**Ar gyfer stondinau’r Mentrau Iaith yn nigwyddiadau cenedlaethol Eisteddfod yr Urdd, Sioe Amaethyddol Llanelwedd a’r Eisteddfod Genedlaethol bydd Bŵth Ffoto ar flaen y stondin.**

**Pwrpas**

Bydd y Bŵth Ffotoyn denu plant a phobl ifanc i’r stondin gan y byddai’n drawiadol a lliwgar. Pwrpas y Bŵth Ffoto yw annog plant a phobl ifanc i rannu neges Cymraeg ar y cyfryngau cymdeithasol.

**Pam Bŵth Ffoto?**

Gyda rhannu lluniau ar gyfryngau cymdeithasol yn dod yn boblogaidd tu hwnt ymysg plant a phobl ifanc, yn ogystal â theuluoedd, bydd y Bŵth Ffoto hwyliog yn rhoi’r cyfle iddynt dynnu lluniau gyda’u neges Gymraeg.

**Defnydd**

Bydd y Bŵth Ffoto ar gael i’w ddefnyddio trwy’r dydd a ni fydd angen staffio’r Bŵth Ffoto**.** Gobeithiwn bydd plant a phobl ifanc yn ei ddefnyddio eu hunain, gyda’u ffrindiau, wrth gerdded heibio.

Bydd nodyn wrth y Bŵth Ffotoyn dweud: **‘Rhanna dy neges!’** gyda’r opsiwn iddynt ysgrifennu neges ar y swigod siarad e.e. *‘Wedi cael llwyfan!’, ‘Dwi’n joio’r Steddfod’, ‘Caru Cymru’ ayyb.*

Byddant yn tynnu lluniau ar eu ffonau/camerau a byddwn yn gofyn iddynt eu rhannu ar y cyfryngau cymdeithasol os ydyn nhw eisiau gyda’r hashnod #Cymraeg neu dagio @MentrauIaith

**Beth sydd ei angen?**

* swigod siarad (*speech bubbles*) a *wipeable markers* er mwyn ysgrifennu negeseuon Cymraeg
* ffyn gwirion (lluniau o feirf, gwalltiau gwirion, cegau gwirion)
* rhywbeth i ddal yr uchod
* y ffram ar ffyn